नई दिल्‍ली, जेएनएन। कांग्रेस अध्‍यक्ष राहुल गांधी ने पार्टी के नए कोषाध्‍यक्ष की जिम्‍मेदारी अहमद पटेल को सौंपी है। कांग्रेस के रणनीतिकार अहमद पटेल गांधी परिवार के करीबी और भरोसेमंद माने जाते हैं। इंदिरा गांधी से लेकर सोनिया गांधी तक अहमद पटेल भरोसे के व्‍यक्ति रहे हैं। इसलिए अगामी लोकसभा चुनाव से पहले राहुल गांधी ने उन्‍हें ये जिम्‍मेदारी दी है, तो कोई हैरानी की बात नहीं। अहमद पटेल की राजनीतिक सूझबूझ पर भी कोई सवाल खड़ा नहीं कर सकता। लेकिन सवाल उठता है कि क्‍या अहमद पटेल कांग्रेस को आर्थिक संकट से निकाल पाएंगे? कांग्रेस के घटते जनाधार के बीच अहमद पटेल के लिए ये किसी चुनौती से कम नहीं है।